સારાંશ માટે દસ્તાવેજ: ધન્નપુર ગામમાં જે જગ્યાએ જમીન આપવાનો પ્રસ્તાવ છે, તેની પાસે એક દરગાહ છે

કાર્યક્રમમાં ખુદ વડા પ્રધાન નરેન્દ્ર મોદી સામેલ થયા હતા. આ સાથે જ ભવ્ય મંદિર બનવાનું કામ શરૂ થઈ ગયું છે.

'શ્રી રામજન્મભૂમિ તીર્થક્ષેત્ર ટ્રસ્ટ' તરફથી કહેવામાં આવ્યું કે સૅન્ટ્રલ બિલ્ડિંગ રિસર્ચ ઇન્સ્ટિટ્યૂટ (સીબીઆરઆઈ) રૂડકી, આઈઆઈટી મદ્રાસ અને લાર્સન ઍન્ડ ટૂબ્રોના એન્જિનિયરોએ માટીની તપાસ કરીને મંદિરનિર્માણનું કામ શરૂ કરી દીધું છે.

36થી 40 મહિનાની અંદર મંદિરનિર્માણનું કામ પૂરું કરી દેવામાં આવશે.

સમાચાર છે કે અયોધ્યામાં ડેવલપમૅન્ટ ઑથૉરિટી તરફથી મંદિરનો નકશો પણ પાસ કરી દેવામાં આવ્યો છે. 29 ઑગસ્ટે આ અંગે બેઠક થઈ હતી.

સુપ્રીમ કોર્ટના આદેશ બાદ

બીજી તરફ મસ્જિદ બનાવવાના કામમાં ઝડપ કરાઈ રહી છે. સુન્ની વક્ફ બોર્ડે પાંચ એકર જમીન પર જે કામ થવાનું છે એના માટે 'ઇન્ડો ઇસ્લામિક કલ્ચરલ ફાઉન્ડેશન' બનાવ્યું હતું. પાંચ એકર જમીનનો કેવી રીતે ઉપયોગ કરી શકાય એની જવાબદારી આ ફાઉન્ડેશનને સોંપવામાં આવી છે. 

સુપ્રીમ કોર્ટે અયોધ્યા કેસમાં ચુકાદો સંભળાવતાં રામમંદિર માટે કેન્દ્ર સરકારને ટ્રસ્ટ બનાવવાનો ચુકાદો આપ્યો હતો અને યુપી સરકારને મસ્જિદ બનાવવા માટે પાંચ એકર જમીન માટે જગ્યા ફાળવવા કહ્યું હતું. 

સુપ્રીમ કોર્ટના ચુકાદા પછી અયોધ્યાની પાસે ધન્નીપુર ગામમાં યુપી સરકારે સુન્ની વક્ફ બોર્ડને મસ્જિદ બનાવવા માટે પાંચ એકર જમીન આપી છે. આ જમીન કૃષિવિભાગના 25 એકરના ફાર્મહાઉસનો એક ભાગ છે જ્યાં હાલ વાવેતર કરાયું છે. 

જોકે અયોધ્યાના અનેક મુસ્લિમો અને આ વિવાદ સાથે જોડાયેલા પક્ષકાર અનેક લોકો આટલી દૂર જમીન આપવાના પ્રસ્તાવનો વિરોધ કરી રહ્યા છે. 

મસ્જિદની ડિઝાઇન કોણ બનાવશે?

પ્રોફેસર અખ્તર

ઇન્ડો ઇસ્લામિક કલ્ચરલ ફાઉન્ડેશને જમીન પર મસ્જિદ બનાવવા માટે ડિઝાઇન કરવાવાળા આર્કિટેક્ચરનું નામ નક્કી કર્યું છે. જામિયા મિલિયા ઇસ્લામિયા યુનિવર્સિટીના પ્રોફેસર એસ.એમ. અખ્તરને આ કામ માટે પસંદ કરવામાં આવ્યા છે.   

પ્રોફેસર અખ્તર જામિયામાં આર્કિટેક્ચર વિભાગના ડીન પણ છે. 

ત્રણ વર્ષથી આ ફિલ્ડ સાથે જોડાયેલા છે અને ઇન્ડો ઇસ્લામિક નકશા ડિઝાઇન કરવામાં મહારત ધરાવે છે. 

બીબીસી સાથેની વાતચીતમાં તેમણે કહ્યું કે આ કામ માટે તેમણે કોઈ અરજી કરી નહોતી. 

તેમના કહેવા પ્રમાણે તેમની પસંદગી તેમની લાયકાતના આધારે કરવામાં આવી, કારણ કે તેમનું કામ બોલે છે.

એક સપ્ટેમ્બરે તેમને ફોન કરીને આ અંગે જાણકારી આપવામાં આવી...\nદસ્તાવેજની સમાન ભાષામાં સારાંશ:
અયોધ્યામાં મંદિર-મસ્જિદ વિવાદ ખતમ થઈ ગયો છે. પાંચ ઑગસ્ટે અયોધ્યામાં મંદિરના ભૂમિપૂજનનો કાર્યક્રમ પૂરો થયો.